《晚登大梵院小阁》
宋代·洪朋

倚空栏楯一禅关，衲子幽人得往还。樵径盘纡秋草里，僧堂结构野云间。

旧穿虎落婵娟净，晚泊龙沙舴艋閒。如许澄江写寒鉴，明朝乘兴上西山。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。